การแพร่ระบาดของโรคติดเชื้อไวรัสโคโรนา 2019 วันนี้ไม่มีผู้ติดเชื้อเพิ่มและไม่มีผู้เสียชีวิต
การแพร่ระบาดของโรคติดเชื้อไวรัสโคโรนา 2019 วันนี้ไม่มีผู้ติดเชื้อเพิ่มและไม่มีผู้เสียชีวิตน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้ไม่มีผู้ติดเชื้อเพิ่ม ทำให้ผู้ติดเชื้อสะสมรวมอยู่ที่ 3,025 คน หายป่วยเพิ่ม 1 คน รวมหายป่วยแล้ว 2,855 คน อยู่ระหว่างการรักษาตัว 114 คน และไม่มีผู้เสียชีวิตวันนี้ รวมเสียชีวิตสะสมอยู่ที่ 56 ราย ทั้งนี้ผู้ป่วยยืนยันแยกตามปัจจัยเสี่ยง ส่วนใหญ่มีประวัติสัมผัสกับผู้ป่วยใกล้ชิดที่ยืนยันแล้วมากที่สุด 229 คน  จากศูนย์กักกัน 65 คน  การค้นหาเชิงรุกในชุมชน 48 คนสำหรับคนไทยที่ตกค้างอยู่ต่างประเทศ จะเดินทางกลับถึงประเทศไทยในวันนี้(16 พ.ค.) จะเดินทางมาจากสหรัฐอเมริกา ผ่านเกาหลีใต้ 204 คน และอีกเที่ยวบินจากสหรัฐอเมริกาและเกาหลีใต้ 187 คน ส่วนวันพรุ่งนี้(17 พ.ค.) จะมีคนคนไทยเดินทางจากสาธารณรัฐมัลดีฟส์ 150 คน แคนนาดา 80 คน และอินเดีย 80 คน ขณะที่การตรวจสอบร้านค้า ผู้ประกอบการต่างๆ ส่วนใหญ่ให้ความร่วมมือเป็นอย่างดี ส่วนแพลทฟอร์มไทยชนะ (www.ไทยชนะ.com) จะเปิดให้ผู้ประกอบการลงทะเบียนในวันพรุ่งนี้(17 พ.ค.) ตั้งแต่เวลา 06.00 น. เป็นต้นไป เพื่อรับคิวอาร์โค้ท สำหรับให้ผู้ใช้บริการสแกน เพื่อลงทะเบียนเข้าใช้บริการร้านค้านั้นๆ ซึ่งจะทำให้สะดวกต่อผู้ประกอบการไม่ต้องตรวจสอบผู้ที่จะเข้ามาใช้บริการที่ร้าน น.พ.ทวีศิลป์ กล่าวถึงการยกเลิกให้ จีน มาเก๊า ฮ่องกง และเกาหลีใต้ ออกจากการเป็นเขตโรคติดต่ออันตราย จะทำให้เกิดความเสี่ยงกับประเทศไทยหรือไม่ หลังจากที่จีนและเกาหลีใต้ กลับมาระบาดอีกครั้ง ว่า เนื่องจากประเทศดังกล่าวค่อนข้างควบคุมการแพร่ระบาดของเชื้อโรคได้ดี ทำให้การแพร่ระบาดลดลงแล้ว แต่การกำกับติดตาม ป้องกันไม่ให้นักท่องเที่ยวเดินทางเข้าประเทศ เป็นคนละเรื่อง ซึ่งไทยยังไม่อนุญาตให้นักท่องเที่ยวเดินทางเข้าประเทศได้ นอกจากมีเหตุจำเป็นเท่านั้น และการเดินทางเข้ามาต้องมีใบรับรองแพทย์ การประกันการเดินทางและต้องมีการกักตัวก่อนเดินทาง